Valitsus toetas ettepanekuid noorte varase töökogemuse soodustamiseks | Sotsiaalministeerium
Avaleht Uudised Valitsus toetas ettepanekuid noorte varase töökoge...
Reede, 19. juuni 2020 - 6:58
Valitsus toetas sotsiaalministri ettepanekut panna kokku meetmete pakett noorte varase töökogemuse soodustamiseks ning kitsaskohtade leevendamiseks, mis puudutavad noorte töölevõtmise protsesside kiirendamist ning noorte ametlikku, töölepinguga töötamise soodustamist. Foto: Pixabay.com
Sotsiaalministeeriumi koostatud analüüsist (PDF) selgus, et suur osa alaealisi on tööle võetud võlaõiguslike lepingutega või töötavad mitteametlikult, mis ei paku piisavaid sotsiaalseid garantiisid ega taga ka kaitset tööõnnetuste korral või korrektset palgamaksmist. Et suurendada töötamisel alaealiste sotsiaalseid tagatisi, tuleks muuta töölepinguseadust selliselt, et tööandjal ja töötajal oleks võimalus kokku leppida tööajas ajavahemikuna ehk võimalus sõlmida miinimum-maksimum töötundidega tööleping. See võimaldaks paindlikult kasutada tööaega, mis on oluline hooajatööde puhul, kus töö andmine võib sõltuda näiteks ilmastiku tingimustest.
Sotsiaalministeeriumis koostati analüüs (PDF) millega selgitati välja probleemkohad alaealiste töötamisega nii tööandjate kui ka alaealiste vaates ning analüüsiti, mida annaks teha nii seaduste kui ka meetmete tasandil alaealiste töökogemuse saamise hõlbustamiseks. Valitsus toetas kabinetinõupidamisel sotsiaalministri ettepanekut panna probleemide lahendamiseks kokku seaduseelnõu väljatöötamiskavatsus.